open-index/open-wikipedia-markdown huggingface dataset:
สุทธินันท์ พุกหอม

**สุทธินันท์ พุกหอม** เกิดวันที่ 29 พฤศจิกายน พ.ศ. 2530 ที่อำเภอเมือง จังหวัดราชบุรี เริ่มเล่นฟุตบอลครั้งแรกเมื่ออายุ 5 ขวบ จบการศึกษาชั้นประถมที่โรงเรียนวัดบางลี่ ชั้น ม.1-ม.2 ที่โรงเรียนเบญจมราชูทิศ ราชบุรี และชั้นม.3-ม.4 ที่โรงเรียนดรุณาราชบุรี ก่อนจะย้ายไปเรียนชั้น ม.5 ที่โรงเรียนวัดสุทธิวรารามและชั้น ม.6 ที่โรงเรียนกรุงเทพคริสเตียนวิทยาลัย แต่เรียนไม่จบชั้น ม.ปลาย จึงไปเรียน กศน. ที่ราชบุรี จนจบชั้น ม.6 และเรียนปริญญาตรี ที่มหาวิทยาลัยกรุงเทพธนบุรี

สุทธินันท์ พุกหอม สร้างชื่อเสียงในระดับสโมสรเมื่อครั้งเล่นให้กับทีมนครปฐมในตำแหน่งกองหลัง และติดทีมชาติชุดซีเกมส์ครั้งที่ 24 จนทีมชลบุรีดึงตัวมาร่วมทีมในปี 2551 พ.ศ. 2562 ย้ายเข้าสังกัด พีทีที ระยอง ต่อมาได้เล่นให้กับ อุทัยธานี ในไทยลีก 3

## ผลงาน
* แชมป์นักเรียนเอเชีย รุ่นอายุไม่เกิน 18 ปี
* ทีมชาติไทยชุดอายุไม่เกิน 20 ปี ชิงแชมป์เอเชีย
* ทีมชาติไทยชุดปรีโอลิมปิค
* ทีมชาติไทยชุดเหรียญทองซีเกมส์ครั้งที่ 24
* ทีมชาติไทยชุดใหญ่
* รองแชมป์ไทยแลนด์พรีเมียร์ลีก 2551 ชลบุรี เอฟซี
thumb|left|150px|สุทธินันท์สมัยเล่นให้กับชลบุรี

## รางวัลที่ได้รับ
* พ.ศ. 2557 : รางวัลป๊อปปูลาร์โหวต - งานฟุตบอลสยามโกลเด้นบอล ครั้งที่ 4 

## อ้างอิง

## แหล่งข้อมูลอื่น
* Suttinan Phuk-hom profile  at the Chonburi website
* National Team Players 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดราชบุรี
หมวดหมู่:บุคคลจากอำเภอเมืองราชบุรี
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากโรงเรียนดรุณาราชบุรี
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจาก กศน.
หมวดหมู่:บุคคลจากมหาวิทยาลัยกรุงเทพธนบุรี
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลอุทัยธานี
เกื้อ วงศ์บุญสิน

ศาสตราจารย์ **เกื้อ วงศ์บุญสิน** รองอธิการบดีจุฬาลงกรณ์มหาวิทยาลัย, นายกสมาคมผู้ปกครองและครูโรงเรียนอัสสัมชัญ, อดีตนายกสโมสรนิสิตจุฬาลงกรณ์มหาวิทยาลัย และอดีตผู้อำนวยการสถาบันประชากรศาสตร์ จุฬาลงกรณ์มหาวิทยาลัย

## ประวัติ
ศ.ดร.เกื้อ วงศ์บุญสิน เกิดวันที่ 14 เมษายน พ.ศ. 2496 จบการศึกษาจากโรงเรียนอัสสัมชัญ ระดับปริญญาตรี วท.บ. (ฟิสิกส์) เมื่อ พ.ศ. 2519 และ สค.ม. (สังคมวิทยา) พ.ศ. 2522 จากจุฬาลงกรณ์มหาวิทยาลัย ต่อมาได้ศึกษาต่อที่มหาวิทยาลัยเพนซิลเวเนีย, U.S.A. ได้รับ A.M. (Demography) ในปี 2524 และ Ph.D. (Demography) ในปี 2528 นอกจากนี้ยังได้รับ ปริญญาบัตร  2549 จากวิทยาลัยป้องกันราชอาณาจักร (วปอ.48) ศาสตราจารย์เกื้อ ดำรงตำแหน่งรองอธิการบดีของจุฬาลงกรณ์มหาวิทยาลัย มาหลายสมัย

## ประวัติการทำงาน
* ตำแหน่ง ศาสตราจารย์ (มิถุนายน 2539) 
* ศาสตราจารย์ระดับ 11 (มกราคม 2548)
* รองอธิการบดี จุฬาลงกรณ์มหาวิทยาลัย เมษายน 2539- 31 มีนาคม 2543
* รองอธิการบดี จุฬาลงกรณ์มหาวิทยาลัย เมษายน 2547- 31 มีนาคม 2551
* รองอธิการบดี จุฬาลงกรณ์มหาวิทยาลัย เมษายน 2551- ปัจจุบัน
* ผู้อำนวยการสถาบันประชากรศาสตร์ จุฬาลงกรณ์มหาวิทยาลัย กุมภาพันธ์ 2535-2539
* นายกสมาคมนักประชากรไทย 2537-2544	
* กรรมการสภาวิจัยแห่งชาติ สาขาสังคมวิทยา 2538-2539
* กรรมการสภามหาวิทยาลัย จุฬาลงกรณ์มหาวิทยาลัย 2538-2539, 2551-ปัจจุบัน
* เลขานุการกรรมการสภามหาวิทยาลัย จุฬาลงกรณ์มหาวิทยาลัย   2539-2543, 2547- 2551
* นายกสมาคมผู้ปกครองและครูโรงเรียนอัสสัมชัญ 2548-ปัจจุบัน

## เครื่องราชอิสริยาภรณ์

## อ้างอิง

## แหล่งข้อมูลอื่น
*ฐานข้อมูลส่วนตัว

หมวดหมู่:ศาสตราจารย์
หมวดหมู่:นายกองค์การนักศึกษาในประเทศไทย
หมวดหมู่:บุคคลจากโรงเรียนอัสสัมชัญ
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยประชากรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
เทลส์รันเนอร์

**เทลส์รันเนอร์** (, ) เป็นเกมออนไลน์หลายผู้เล่นที่พัฒนาโดยบริษัทเกาหลีใต้ ราอน และเผยแพร่โดยบริษัทสมายล์เกต เกมดังกล่าวเป็นการผสมผสานแนวเกมสังคม แฟนตาซี และการแข่งขัน ซึ่งผู้เล่นจะต้องทำการแข่งขันโดยการวิ่ง กระโดด พุ่งชน สกี และปีนข้ามสิ่งกีดขวาง ท่ามกลางฉากหลังเทพนิยายต่าง ๆ โดยเกมดังกล่าวตั้งอยู่บนพื้นฐานของเทพนิยายตะวันออกและตะวันตกผสมผสานกัน

*เทลส์รันเนอร์* เปิดให้บริการในหลายประเทศ เช่น เกาหลี สหรัฐ ไทย จีนแผ่นดินใหญ่ และญี่ปุ่น เมื่อวันที่ 16 พฤศจิกายน 2011 จีโปเตโตได้ประกาศยุติการให้บริการในอเมริกาเหนืออย่างถาวรในวันที่ 21 ธันวาคม 2011

เมื่อวันที่ 29 ตุลาคม 2012 นิวคอม บริษัทหลักที่เปิดให้บริการ *เทลส์รันเนอร์* ได้เปิดให้บริการระดับนานาชาติอีกครั้ง ทีโอทีได้ประกาศโอนสิทธิ์การเผยแพร่ในประเทศไทยให้กับเอเชียซอฟต์ เมื่อวันที่ 30 เมษายน 2016 โอจีแพลนเน็ต บริษัทหลักที่เปิดให้บริการ *เทลส์รันเนอร์* ภาษาอังกฤษเพียงแห่งเดียว ได้ประกาศยุติการให้บริการอย่างถาวรในวันที่ 20 เมษายน 2017

ในวัน 19 พฤศจิกายน 2025 เทลส์รันเนอร์ได้กลับมาเปิดหน้าหลักอีกครั้ง โดย The Hall of Fame ซึ่งเป็นผู้ให้บริการรายใหม่ที่ได้รับสิทธิ์ให้ดูแลเซิร์ฟเวอร์ไทยอย่างเป็นทางการ

## เนื้อเรื่อง
พระเจ้าเฮนรี เป็นพระมหากษัตริย์ในดินแดนอันสวยงาม เพื่อทำให้ผู้คนมีความสุขอีกครั้ง เขาจึงเริ่มจัด "การแข่งขันวิ่งชมเมืองแห่งแดนสวรรค์" ด้วยธีมเทพนิยาย โดยผู้ชนะการแข่งขันจะได้รับหินที่สามารถเติมเต็มความปรารถนาใด ๆ ก็ได้ ทั้งนี้ ผู้เข้าแข่งขันแต่ละคนจะถูกเรียกว่า "เทลส์รันเนอร์"

## ระบบการเล่น
การวิ่งแข่งเป็นหัวใจหลักของเกมเทลส์รันเนอร์ โดยผู้เล่นจะต้องวิ่งแข่งกันและเมื่อจบการแข่งขัน จะได้รับเงิน ค่าประสบการณ์ การ์ด และไอเทมอื่น ๆ อีก ตัวเกมมีความหลากหลายรูปแบบของแผนที่ที่ใช้วิ่งแข่งกันหลาย ๆ แบบ เช่น ระบบวิ่งฝีกหัด ที่ให้อารมณ์เหมือนผู้เล่นได้ลงไปสัมผัสกับสนามกีฬาจริง ๆ ระบบสนามนิทาน ที่ให้ผู้เล่นลงไปพบกับนิทานที่สนุกสนานที่เคยได้ยินกันมาอย่างยาวนาน (แจ๊คผู้ฆ่ายักษ์, อลิซกับดินแดนมหัศจรรย์ เจ้าหญิงหิมะ เป็นต้น) ระบบสนามบอส และระบบอื่น ๆ อีก เช่น ระบบคำถาม เป็นต้น

ตัวเกมมีระบบห้องเล่นที่ผู้เล่นสามารถเล่นได้คนเดียวไปจนถึง 30 คน สามารถเล่นโหมดวิ่งเดี่ยวหรือวิ่งเป็นทีมก็ได้ และยังมีโหมดพิเศษที่ให้ผู้เล่น 8 คนร่วมมือกันพิชิตบอสอีกด้วย โดยผู้ที่ชนะก็จะได้รับเงิน ค่าประสบการณ์ การ์ด และไอเทมอื่น ๆ

## ไอเทม
สิ่งของเหล่านี้จะโผล่ขึ้นแบบสุ่มในฉากระหว่างที่วิ่ง และถ้าตัวละครที่เล่นอยู่ได้รับสิ่งของโดยการชนกับสิ่งนั้น ๆ และสิ่งนั้นจะช่วยตัวละครนั้นในการโจมตีหรือวางกับดักเพื่อขัดขวางผู้เล่นคนอื่น ๆ
ซึ่งจะมีอยู่สองรูปแบบหรือที่เรียกว่า ไอเทม 1 และ ไอเทม 2

## อ้างอิง

## แหล่งข้อมูลอื่น

* Hong Kong TalesRunner (跑Online)
* China TalesRunner (超级跑跑) 

หมวดหมู่:เกมออนไลน์มัลติเพลเยอร์
หมวดหมู่:วิดีโอเกมแข่งความเร็ว
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมของแอสเฟียร์ อินโนเวชั่นส์
ตันกุ๋น

**ตันกุ๋น** () ชื่อรอง **ฉางเหวิน** เป็นขุนนางชาวจีนของรัฐ วุยก๊ก ระหว่าง สมัยสามก๊ก ของจีน เขาเริ่ม ระบบขุนนางเก้าขั้น เพื่อเสนอชื่อเข้ารับราชการในวุยก๊ก หลังการสวรรคตของจักรพรรดิแห่งวุยก๊กพระองค์แรก พระเจ้าโจผี ตันกุ๋น พร้อมด้วย สุมาอี้ และ โจจิ๋น เสนอพระนามพระราชโอรสของ พระเจ้าโจผี โจยอย เพื่อเป็นจักรพรรดิองค์ใหม่

## ชีวิตช่วงต้น
ตันกุ๋นเกิดในตระกูลเฉินที่มีชื่อเสียงของอิ๋งชวน (颍川郡) ซึ่งอยู่บริเวณ สฺวี่ชาง มณฑลเหอหนาน ในปัจจุบัน ล้วนดำรงตำแหน่งสูงในราชสำนักของราชวงศ์ฮั่นตะวันออก เมื่อตอนเป็นเด็ก เขาได้รับการยอมรับว่ามีพรสวรรค์โดย ขงหยง ซึ่งเป็นทายาทของขงจื๊อและเพื่อนสนิทของ เฉิน จี้ พ่อของเขา

## อ้างอิง

หมวดหมู่:ขุนนางของวุยก๊ก
หมวดหมู่:ข้าราชการของโจโฉ
กุยกี

**กุยกี** (เสียชีวิต ค.ศ. 197) มีอีกชื่อว่า **กัว ตัว** เป็นขุนพล ขุนนาง และขุนศึกชาวจีนที่รับใช้ขุนศึกตั๋งโต๊ะในช่วงปลายราชวงศ์ฮั่นตะวันออกของจีน เขาเป็นขุนพลของตั๋งโต๊ะคู่กับลิฉุย เมื่อตั๋งโต๊ะถูกลิโป้ฆ่า กุยกี พร้อมกับลิฉุย เตียวเจ หวนเตียว จัดตั้งกองทัพบุกยึดอำนาจในเมืองหลวง (เตียงฮัน) มาได้ ทำให้ลิโป้ต้องหนีออกมา และกลายเป็นขุนพลเร่ร่อน ส่วนอ้องอุ้นถูกประหาร ต่อมาได้ทูลขอตำแหน่งในเมืองหลวง จึงได้เป็นแม่ทัพหลัง (ส่วนลิฉุยได้เป็นสมุหนายก) เมื่อมีอำนาจก็กระทำการหยาบช้าไม่ต่างจากสมัยของตั๋งโต๊ะ

ต่อมา เอียวปิวได้ทำให้ลิฉุยกับกุยกีผิดใจกัน แต่ก็ให้เกิดความวุ่นวายขึ้น จนทำให้พระเจ้าเหี้ยนเต้ต้องย้ายเมืองหลวงมาอยู่ที่ลกเอี๋ยง ต่อมา ลิฉุย กุยกีได้กลับมาร่วมมือกันอีกครั้งหวังปลงพระชนม์ฮ่องเต้ แต่กองทัพของลิฉุย กุยกีก็ถูกโจโฉปราบปรามจนสิ้น ลิฉุย กุยกีหนีรอดมาได้ แต่ก็ถูกตวนอุย งอสิบ ฆ่าตายในเวลาต่อมา

## อ้างอิง

* ตันซิ่ว (คริสต์ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* 
* 
* 
* ฟ่าน เย่ (คริสต์ศตวรรษที่ 5). *[[โฮ่วฮั่นชู|ตำราประวัติศาสตร์ราชวงศ์ฮั่นยุคหลัง]]* (*โฮ่วฮั่นชู*).
* เผย์ ซงจือ (คริสต์ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:บุคคลที่เกิดในคริสต์ศตวรรษที่ 2
กุยกี
หมวดหมู่:ตั๋งโต๊ะและผู้เกี่ยวข้อง
เพอรอกซิโซม

thumb|โครงสร้างพื้นฐานของเพอรอกซิโซม
**เพอร็อกซิโซม** (Peroxisome) หรือ **ไมโครบอดี** (microbodies) เป็นออร์แกเนลล์ขนาดเล็ก ที่มีเยื่อหุ้มชั้นเดียว รูปร่างคล้ายไลโซโซม แต่สามารถแบ่งตัวได้เอง คล้ายกับไมโทคอนเดรีย และคลอโรพลาสต์ ภายในประกอบด้วย เอนไซม์หลายชนิด ที่มีหน้าที่สำคัญ ในกระบวนการเมตาบอลิสม์ ของกรดไขมัน เพอรอกซิโซมจะหลั่งเอนไซม์ชื่อ แคแทเลส (Catalase) มาย่อยไฮโดรเจนเพอร์ออกไซด์ (Hydrogen peroxide) ซึ่งเป็นพิษต่อเซลล์ ให้กลายเป็นโมเลกุลน้ำ ในพืชเพอรอกซิโซม มีบทบาทสำคัญ คือ เปลี่ยนกรดไขมัน ที่สะสมอยู่ในเมล็ดพืช ให้เป็นคาร์โบไฮเดรต สำหรับใช้เป็นแหล่งพลังงาน ในการงอกของเมล็ด โดยผ่านวัฏจักรไกลออกซิเลท (Glyoxylate cycle) เป็นโครงสร้างที่เล็กกว่าไรโซโซม และมีจำนวนน้อย มักพบมากในตับและไต ข้างในบรรจุเอนไซม์ที่เกี่ยวข้อง กับการสังเคราะห์ไฮโดรเจน เพอร์ออกไซด์ (hydrogen peroxide) และประมาณ 40% เป็นเอนไซม์คะตะเลส (catalase) เพอรอกซิโซม จะทำงานได้ดี ในขบวนการเมตาโบลิซึมของไขมัน และเกี่ยวกับการกำจัดสารพิษ เช่น เอทานอล (ethanol)

## อ้างอิง

## แหล่งข้อมูลอื่น

*PeroxisomeDB: Peroxisome-Database
*PeroxisomeKB: Peroxisome Knowledge Base 

หมวดหมู่:เมแทบอลิซึม
หมวดหมู่:ออร์แกเนลล์
หม่อมเจ้าอิทธิเทพสรรค์ กฤดากร

**อำมาตย์เอก เสวกเอก หม่อมเจ้าอิทธิเทพสรรค์ กฤดากร** มีพระนามลำลองว่า **ท่านชายโป๊ะ** เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา ประสูติเมื่อวันที่ 16 มกราคม พ.ศ. 2432 (ปัจจุบันคือ พ.ศ. 2433) ทรงเข้าศึกษาที่โรงเรียนราชวิทยาลัยและโรงเรียนนายร้อยทหารบก หลังจากนั้นเสด็จไปศึกษาต่อที่โรงเรียน Harrow ที่ประเทศอังกฤษ แล้วจึงเสด็จเรียนวิชาสถาปัตยกรรมที่เอกอลเดโบซาร์ ประเทศฝรั่งเศส หลังจากจบการศึกษาจึงเข้ารับราชการที่กรมศิลปากรในปี พ.ศ. 2459 จนได้รับพระราชทานยศเป็นเสวกเอกเมื่อปี พ.ศ. 2466

ปี พ.ศ. 2469 เมื่อกรมศิลปากรย้ายสังกัดขึ้นอยู่กับราชบัณฑิตยสภา หม่อมเจ้าอิทธิเทพสรรค์ได้เป็นผู้อำนวยการศิลปากรสถานแห่งราชบัณฑิตสภา และได้รับพระราชทานยศเป็นอำมาตย์เอก เมื่อปี พ.ศ. 2470 ต่อมาในปี พ.ศ. 2477 หม่อมเจ้าอิทธิเทพสรรค์ กฤดากรและกลุ่มสถาปนิกยุคบุกเบิกของสังคมไทยในสมัยนั้น  ผู้ได้รับการศึกษาสถาปัตยกรรมตามแนวสากลจากอังกฤษและฝรั่งเศส ร่วมก่อตั้งสมาคมสถาปนิกสยาม (The Association of Siamese Architects)

ผลงานด้านสถาปัตยกรรมของพระองค์เช่น การซ่อมแปลงพระที่นั่งจักรีมหาปราสาท งานออกแบบพระตำหนักชาลีมงคลอาสน์ ในพระราชวังสนามจันทร์ จังหวัดนครปฐม วังไกลกังวล เป็นต้น
[thumb|'''เหรียญชัย''' หรือ '''เหรียญนารายณ์บันฦๅชัย''' เหรียญพระราชทานเป็นที่ระลึกแก่ผู้ที่ได้ปฏิบัติราชการในคราว[สงครามโลกครั้งที่หนึ่ง ซึ่งสถาปนาและพระราชทานโดย พระบาทสมเด็จพระมงกุฎเกล้าเจ้าอยู่หัว และออกแบบโดย หม่อมเจ้าอิทธิเทพสรรค์ กฤดากร|259x259px]]

พระองค์เสกสมรสกับหม่อมเจ้าสุรีย์ประภา รพีพัฒน์ มีพระโอรส 1 คน ได้แก่ หม่อมราชวงศ์ฤทธิ์สุรีย์ กฤดากร 

หม่อมเจ้าอิทธิเทพสรรค์ สิ้นชีพิตักษัยเมื่อวันที่ 19 กุมภาพันธ์ พ.ศ. 2477 (ปัจจุบันคือ พ.ศ. 2478) ในรัชสมัยพระบาทสมเด็จพระปกเกล้าเจ้าอยู่หัว พระราชทานเพลิงศพ เมื่อวันพุธที่ 4 มีนาคม พุทธศักราช 2478 ณ วัดมกุฎกษัตริยารามราชวรวิหาร

ในปี พ.ศ. 2558 กระทรวงวัฒนธรรม ได้ประกาศยกย่องเชิดชูเกียรติ หม่อมเจ้าอิทธิเทพสรรค์ กฤดากร เป็น บูรพศิลปิน สาขาทัศนศิลป์ ในฐานะเป็นศิลปินที่มีผลงานอันทรงคุณค่ายิ่งต่อประเทศไทย

## ผลงานที่โดดเด่น

* ตึกจักรพงษ์ (สโมสรนิสิต) จุฬาลงกรณ์มหาวิทยาลัย
* พระตำหนักเปี่ยมสุข วังไกลกังวล

## เครื่องราชอิสริยาภรณ์
 

#### อิสริยาภรณ์ต่างประเทศ

*  :
** พ.ศ. 2470 - 80x80px เครื่องราชอิสริยาภรณ์นักบุญมอริซและลาซารัส ชั้นที่ 3

## แหล่งข้อมูลอื่น
*สิทธิธรรม โรหิตะสุข. “สถาปนิกเลือดน้ำเงินกับศิลปะสมัยใหม่ในประเทศไทย: แนวคิดและบทบาทของสถาปนิกชั้นหม่อมเจ้าในช่วง พ.ศ. 2475-2505.” ใน ถนอม ชาภักดี และคนอื่นๆ (บก.), '''เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์'''. น. 22-37. กรุงเทพฯ: มีดี กราฟิก, 2560.

## อ้างอิง

หมวดหมู่:ราชสกุลกฤดากร 
หมวดหมู่:หม่อมเจ้าชาย
หมวดหมู่:สถาปนิกชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:บุคคลจากโรงเรียนนายร้อยพระจุลจอมเกล้า
ทฤษฎีโฟลจิสตัน

thumb|187px|right|นายแพทย์ชาวเยอรมันผู้สนใจในการเล่นแร่แปรธาตุ
**ทฤษฎีโฟลจิสตัน** () เป็นทฤษฎีทางวิทยาศาสตร์ที่ล้าสมัย กล่าวถึงโฟลจิสตันที่มีอยู่ภายในร่างของสิ่งต่างๆซึ่งจะปรากฏขึ้นมาเมื่อเกิดการเผาไหม้
โดยชื่อโฟลจิสตันนี้ได้มาจากภาษากรีกโบราณ ที่ว่า  φλογιστόν phlogistón (การเผาไหม้ขึ้น) โดยทฤษฎีนี้ถูกกล่าวถึงครั้งแรกในปี พ.ศ. 2210
โดย Johann Joachim Becher ทฤษฎีนี้พยายามอธิบายเกี่ยวกับการสันดาป และการเกิดสนิมซึ่งในปัจจุบันรู้จักในนามของปรากฏการณ์ออกซิเดชัน

## เนื้อหาของทฤษฎี

Phlogisticated substances หรือสสารที่มีโฟลจิสตัน โดยโฟลจิสตันจะออกไปจากสสาร เมื่อสสารนั้นถูกเผา 

     โดยทั่วไปแล้วเนื้อหาของทฤษฏีกล่าวถึงเมื่อวัตถุถูกเผาไหม้หรือเกิดการสันดาปในสภาวะที่มีอากาศจะทำให้สารโฟลจิสตันในวัตถุนั้นลอยออกไป

## ประวัติ

thumb|187px|right|Georg Ernst Stahl นายแพทย์และนักเคมีชาวเยอรมันแห่งมหาวิทยาลับ Halle

ทฤษฏีโฟลจิสตันถูกกล่าวถึงครั้งแรกในปี ค.ศ.1667 โดย Johann Joachim Becher นายแพทย์ชาวเยอรมันได้นำความรู้ทางการแพทย์ของเขา
มาเผยแพร่และต่อมาก็ได้พัฒนาเป็นทฤษฎีฟลอจิสตันในที่สุดโดยในหนังสือของ Becher กล่าวถึงทฤษฎีธาตุทั้ง 4 ที่เดิมมี 4 ธาตุคือดิน,อากาศ,ไฟ และน้ำ
ตามหลักของอาริสโตเติลแต่ Becher ได้ดัดแปลงนำไฟและอากาศออกแล้วแทนที่ด้วยดิน 3 ชนิดได้แก่  terra lapidea, terra fluida, and terra pinguis
โดย Becher เชื่อว่า terra pinguis เป็นปัจจัยที่สำคัญต่อการเผาไหม้อย่างหนึ่ง
ต่อมาในปี ค.ศ.1703  ศาสตราจาร์ย Georg Ernst Stahl แพทย์และนักเคมีแห่งมหาวิทยาลัย Halle ได้ทำการเปลี่ยนชื่อ terra pinguis
ของ Becher ไปเป็น โฟลจิสตันแทน

## อ้างอิง
* Brock, William Hodson (1993). The Norton history of chemistry (Hardback), 1st American, New York: W. W. Norton. ISBN 0-393-03536-0.
*Joseph Priestley; Heads of lectures on a course of experimental philosophy; London, Joseph Johnson, 1794.

หมวดหมู่:เคมี
หมวดหมู่:ทฤษฎีทางวิทยาศาสตร์ที่ล้าสมัย
หมวดหมู่:ทฤษฎีทางเคมี
หม่อมเจ้าสุรีย์ประภา กฤดากร

**หม่อมเจ้าสุรีย์ประภา กฤดากร** (16 เมษายน พ.ศ. 2444 - 19 กุมภาพันธ์ พ.ศ. 2513) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์ และมีขนิษฐาต่างพระมารดา 2 องค์

หม่อมเจ้าสุรีย์ประภาเสกสมรสกับหม่อมเจ้าอิทธิเทพสรรค์ กฤดากร  (พระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ) มีโอรสคนเดียว คือ

* หม่อมราชวงศ์ฤทธิ์สุรีย์ กฤดากร สมรสกับจิ๋ว (สกุลเดิม สุริเวก) มีบุตรธิดา 3 คน
**หม่อมหลวงสุดา กฤดากร
**หม่อมหลวงสุธีรา กฤดากร
**หม่อมหลวงกฤษดา กฤดากร

เมื่อหม่อมเจ้าอิทธิเทพสรร ถึงชีพิตักษัยเมื่อปี พ.ศ. 2477 หม่อมเจ้าสุรีย์ประภาเสกสมรสใหม่กับหม่อมเจ้าเสรฐศิริ กฤดากร เชษฐาของหม่อมเจ้าอิทธิเทพสรร มีธิดาคนเดียวคือ

* หม่อมราชวงศ์ประภาสิริ กฤดากร สมรสและหย่ากับฉลอง มีบุตรและธิดา 2 คน โดยทั้งสองใช้นามสกุลมารดา
**ธีระวัฒน์ กฤดากร
**สุภิญดา กฤดากร

หม่อมเจ้าสุรีย์ประภาสิ้นชีพิตักษัยเมื่อวันที่ 19 กุมภาพันธ์ พ.ศ. 2513 สิริชันษา 68 ปี

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลรพีพัฒน์
หมวดหมู่:ราชสกุลกฤดากร
หมวดหมู่:ราชสกุลเสนีวงศ์
อักษรอาหรับ/ผังยูนิโคด

ตารางต่อไปนี้เป็นอักษรอาหรับที่อยู่บนยูนิโคด

หมวดหมู่:อักษรอาหรับ
รายพระนามผู้ปกครองแห่งฮังการี

**ราชาธิปไตยของฮังการี** ประกอบด้วย 2 พระอิสริยยศ คือ **เจ้าฟ้าเอกแห่งชาวฮังการี** ( , ) เป็นตำแหน่งที่ปกครองราชรัฐฮังการีตั้งแต่ ค.ศ. 895 - ค.ศ. 1000 และ **พระมหากษัตริย์แห่งฮังการี** (,) เป็นตำแหน่งที่ปกครองราชอาณาจักรฮังการี ตั้งแต่ ค.ศ. 1000 - ค.ศ. 1918 และในรัชสมัยของจักรพรรดิฟรันซ์ที่ 2 แห่งจักรวรรดิโรมันอันศักดิ์สิทธิ์ ราชอาณาจักรฮังการีก็ได้ถูกผนวกรวมเข้ากับจักรวรรดิออสเตรียตั้งแต่บัดนั้นเป็นต้นมา

## ผู้ปกครองกึ่งตำนานก่อนการพิชิต

## เจ้าฟ้าเอกแห่งชาวฮังการี

### ราชวงศ์อาร์ปัด
*รายพระนามพระมหากษัตริย์และเจ้าฟ้าเอกในช่วงครึ่งแรกของศตวรรษที่ 10 มักเป็นที่ถกเถียง เนื่องจากประเทศฮังการีประกอบด้วยหลายเผ่าที่มีผู้นำหลายคน รายพระนามที่ถูกเสนอมากที่สุด ได้แก่*

## [[พระมหากษัตริย์ฮังการี|พระมหากษัตริย์แห่งฮังการี]]

### ราชวงศ์อาร์ปัด

### ราชวงศ์เปรมิสลิด (1301–1305)

### ราชวงศ์วิทเทลส์บัค (1305–1307)

### ราชวงศ์อองจู (1308–1395)

### ราชวงศ์ลักเซมเบิร์ก (1387–1437)

### ราชวงศ์ฮับส์บูร์ก (1437–1457)

* 27 ตุลาคม 1439 - 19 ธันวาคม 1442: พระราชินี เอลิซาเบธแห่งลักเซมเบิร์ก สำเร็จราชการ
* 7 พฤษภาคม 1445 - 6 มิถุนายน 1446: แม่ทัพทั้ง 7 แห่งอาณาจักร
* 6 มิถุนายน 1446 - มกราคม 1453: ยาโนส ฮุนยาดี สำเร็จราชการ

### ราชวงศ์จากีลลอน (1440–1444)

### ราชวงศ์ฮุนยาดี (1458–1490)

### ราชวงศ์จากีลลอน (1440–1444)

### ราชวงศ์ซาโปลยา (1526–1570)

## ราชวงศ์ฮับส์บูร์ก: สมเด็จพระราชาธิบดีแห่งฮังการี





### ราชสกุลฮับส์บูร์ก-ลอร์เรน: สมเด็จพระราชาธิบดีแห่งฮังการี





### ราชสกุลฮับส์บูร์ก-ลอร์เรน และราชสกุลฮับส์บูร์ก-โลทรินเจน: สมเด็จพระราชาธิบดีแห่งฮังการี





### ราชสกุลฮับส์บูร์ก-ลอร์เรน และราชสกุลฮับส์บูร์ก-โลทรินเจน: ผู้อ้างสิทธิ์ในราชบัลลังก์





## อ้างอิง
* *Korai Magyar Történeti Lexikon (9-14. század) *, főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994)
* *Magyarország Történeti Kronológiája I-III. – A kezdetektől 1526-ig; 1526-1848, 1848-1944*, főszerkesztő: Benda, Kálmán (Akadémiai Kiadó, Budapest, 1981, 1982, 1993)
* *Magyar Történelmi Fogalomtár I-II. – A-K; L-ZS*, főszerkesztő: Bán, Péter (Gondolat, Budapest, 1989)

ฮังการี
ฮ
*
หมวดหมู่:ประมุขในประเทศฮังการี
ภาพยนตร์เกินวิสัย

**ภาพยนตร์เกินวิสัย** () เป็นภาพยนตร์ที่มีผู้ดูอยู่ในกลุ่มผู้ชื่นชอบกลุ่มเล็ก ๆ ส่วนมากหนังจะไม่เป็นที่รู้จักในวงกว้าง อย่างไรก็ตาม ยังมีหนังที่โด่งดังจนติดระดับกระแสนิยมได้ เช่น *Easy Rider* (1969), *[[2001: A Space Odyssey]]* (1968), *[[A Clockwork Orange]]* (1971), *The Rocky Horror Picture Show* (1975), *[[Taxi Driver]]* (1976), *The Warriors* (1979), *Blade Runner* (1982), *Blue Velvet* (1986), *[[Pulp Fiction]]* (1994)

คำจำกัดความของภาพยนตร์เกินวิสัยนั้นค่อนข้างกว้าง คือ สามารถเป็นหนังประเภทไหนก็ได้ ดีหรือเลวก็ได้ สัญชาติใดก็ได้ หรือทุนต่ำทุนสูงก็ได้ เพียงแต่มีผู้ที่ชื่นชอบคลั่งไคล้อยู่ แต่โดยมากภาพยนตร์ประเภทนี้จะมีภาพในลักษณะสยองขวัญ ทุนต่ำ และคุณภาพโดยรวมต้องจัดอยู่ในขั้นเลว มีหลายเรื่องมีองค์ประกอบดิบเถื่อนและความรุนแรง ทำให้มักจะกีดกันผู้ดูผู้หญิงออก ตัวละครในภาพยนตร์เกินวิสัย ภาพยนตร์สยองขวัญอิตาลีหลายเรื่อง  ตอบสนองความปรารถนาทางเพศของผู้ชาย ส่วนภาพยนตร์เกินวิสัยของฝ่ายหญิงจะมีตัวละครชายที่มักไม่มีอยู่จริงในโลก

ภาพยนตร์เกินวิสัยมักมีลักษณะบางอย่างซึ่งแปลกประหลาด หลุดโลก การเล่าเรื่องหรือเทคนิคภาพยนตร์ มีลักษณะไม่ธรรมดาที่คนส่วนใหญ่คุ้นเคย  เช่น  อาจจะมีตัวละครที่หวือหวาโฉ่งฉ่างอย่างกับการ์ตูน เนื้อเรื่องที่ไม่สนใจความจริง บ่อยครั้งจะได้รับสร้างเสียงวิพากษ์วิจารณ์จนกลายเป็นประเด็นถกเถียง

สำหรับหนังไทย หนังเรื่องที่พอจะจัดให้อยู่ในประเภทภาพยนตร์เกินวิสัยได้ ได้แก่ *[[กิ้งก่ากายสิทธิ์]]* (1985), *[[บ้านผีปอบ]]* (1989-2011) และ *[[ดึกดำดึ๋ย]]* (2003)

## อ้างอิง

หมวดหมู่:ภาพยนตร์
หมวดหมู่:ประเภทของภาพยนตร์
หมวดหมู่:วัฒนธรรมประชานิยม
รายพระนามพระมหากษัตริย์โบฮีเมีย

พระมหากษัตริย์แห่งโบฮีเมียเป็นตำแหน่งที่ปกครองราชอาณาจักรโบฮีเมีย ปกครองโดยดยุคในปี ค.ศ. 870 - ค.ศ. 1085, ค.ศ. 1092 - ค.ศ. 1158 และ ค.ศ. 1172 - ค.ศ. 1198 และปกครองโดยสมเด็จพระมหากษัตริย์ในปี ค.ศ. 1085 - ค.ศ. 1092, ค.ศ. 1158 - ค.ศ. 1172 และ ค.ศ. 1198 - ค.ศ. 1918 

## รายพระนามกษัตริย์แห่งโบฮีเมีย



**พระมหากษัตริย์โบฮีเมีย**

**[[ราชวงศ์เปรมิสลิส]]**

**ภาพ**
**พระนาม**
**รัชกาล**
**หมายเหตุ**

80px
ออตโตการ์ที่ 1(Přemysl I. Otakar)
1198–1230
 Hereditary royal title approved by King Philip of Germany, confirmed by the 1212 Golden Bull of Sicily

80px
เวนเซสลาสที่ 1(Václav I.)
1230–1253
โอรสออตโตการ์ที่ 1

center|80px
ออตโตการ์ที่ 2(Přemysl II. Otakar)
1253–1278
โอรสเวนเซสลาสที่ 1 ทรงเป็นดยุคแห่งออสเตรีย, ดยุคแห่งสตีเรีย, ดยุคแห่งคารินเทีย และดยุคแห่งคาร์นิโอลา.

center|80px
เวนเซสลาสที่ 2(Václav II.)
1278–1305
โอรสออตโตการ์ที่ 2 ทรงเป็นดยุคแห่งคราโคว (ตั้งแต่ 1291) และพระมหากษัตริย์โปแลนด์ (1300–1305).

center|80px
เวนเซสลาสที่ 3(Václav III.)
1305–1306
โอรสเวนเซสลาสที่ 2 มิได้ราชาภิเษก (ในฐานะ กษัตริย์โบฮีเมีย). ทรงเป็นพระมหากษัตริย์ฮังการี และโปแลนด์



#### ราชวงศ์เมนฮาไนเดอร์




#### ราชวงศ์ฮับส์บูร์ก




#### ราชวงศ์เมนฮาไนเดอร์




#### ราชวงศ์ลักเซมเบิร์ก

#### ฮับส์บูร์กสายอัลเบอร์ไทน์: กษัตริย์แห่งโบฮีเมีย




#### นอกราชวงศ์

#### ราชสกุลฮับส์บูร์ก: กษัตริย์แห่งโบฮีเมีย





#### ราชสกุลฮับส์บูร์ก-ลอแรน: กษัตริย์แห่งโบฮีเมีย

ก่อนหน้านี้โบฮีเมียเป็นประเทศที่ไม่ได้รวมกับจักรวรรดิ ตั้งแต่รัชสมัยของจักรพรรดินีนาถมาเรีย เทเรซ่า โบฮีเมียก็ถูกผนวกรวมเข้ากับจักรวรรดิโรมันอันศักดิ์สิทธิ์ตั้งแต่บัดนั้นเป็นต้นมา





#### ราชสกุลฮับส์บูร์ก-ลอแรน และราชสกุลฮับส์บูร์ก-โลทริงเงิน: กษัตริย์แห่งโบฮีเมีย





## ดูเพิ่ม
* ราชวงศ์ฮับส์บูร์ก

## อ้างอิง
http://en.wikipedia.org/wiki/List_of_rulers_of_Bohemia

บโบฮีเมีย
*
รองเท้า

200px|thumb|right|รองเท้า

**รองเท้า** เป็นเครื่องใช้ที่มนุษย์นำมาใช้กับเท้า เพื่อป้องกันสิ่งสกปรกและอันตรายอันเกิดจากการสัมผัสกับพื้นผิวต่างๆ หรือการเจ็บเท้าจากการเดินหรือ การวิ่ง รองเท้ามีหลายประเภทตามวัสดุและประโยชน์การใช้งาน ในปัจจุบันรองเท้าจัดเป็นเครื่องแต่งกายที่มีความหลากหลายตามสมัยนิยม เช่น รองเท้าแตะ รองเท้าผ้าใบ  รองเท้าส้นสูง รองเท้าสำหรับการเล่นกีฬา ซึ่งได้แยกตามประเภทของกีฬาแต่ละชนิดอีกด้วย เช่น รองเท้าสำหรับตีกลอฟ์ รองเท้าสำหรับเล่นฟุตบอล เป็นต้น รองเท้าเพื่อสุขภาพ รองเท้าปีนเขา ฯลฯ

## ประวัติศาสตร์
นักโบราณคดี พบรองเท้าแตะที่ทำด้วยเปลือกไม้ 50 คู่ ในถ้ำ Fort Rock ในรัฐออริกอน ซึ่งมีอายุมากกว่า 5000 ปี เชื่อว่า Fort Rock เป็นโรงงานรองเท้าที่เก่าแก่ที่สุดในโลก

## อ้างอิง

หมวดหมู่:เครื่องแต่งกาย
หมวดหมู่:รองเท้า
รูป (ศาสนาพุทธ)

**รูป** ในทางพุทธศาสนา คือร่างกายหรือตัวตนของคน สัตว์ อันเกิดขึ้นจากการรวมตัวของธาตุ 4 คือ ดิน น้ำ ไฟ ลม จัดเป็นหนึ่งในขันธ์ 5 (รูป เวทนา สัญญา สังขาร วิญญาณ) มีสภาวะเกิดดับ คือ เกิด แก่ เจ็บ และ ตาย

รูป มีหลายความหมาย ดังนี้
# รูป แปลว่า ที่อยู่ เพราะเป็นที่อยู่ของนามธรรม ถ้าไม่มีรูป นามธรรมทั้งหลาย คือ เวทนา สัญญา สังขาร วิญญาณ ก็ไม่มีที่อยู่ ปรากฎขึ้นมาไม่ได้
# รูป เป็น 1 ใน ปรมัตถธรรม 4 คือ จิต เจตสิก รูป นิพพาน หมายถึง สิ่งที่ชำรุดทรุดโทรมได้, สิ่งที่แตกสลายได้, สิ่งที่ผันแปรได้
# รูป หมายถึง สิ่งที่มองเห็นได้ด้วยตา เช่น รูปารมณ์ อารมณ์คือรูป ที่เห็นได้ด้วยจักษุทวารหรือทางตา
# รูป ใช้เป็นคำแสดงลักษณะนามของภิกษุสามเณร เช่นภิกษุ 3 รูป สามเณร 5 รูป
# รูป ในสมัยก่อนใช้เป็นคำแทนตัวเองของภิกษุสามเณรที่พูดกับคฤหัสถ์ เช่นเดียวกับคำว่า อาตมา, ฉัน เช่น "*วันนี้รูปไปไม่ได้หรอกโยม รูปไม่ว่าง*" หมายความว่า "*อาตมาไปไม่ได้ ไม่ว่าง*" นั่นเอง

= รูป 28 =
รูป ในปรมัตถธรรม 4 มี 28 แบ่งเป็น มหาภูตรูป 4 และอุปาทายรูป 24

## มหาภูตรูป 4
มหาภูตรูป 4 (ธาตุใหญ่ 4) ถือเป็นองค์ประกอบพื้นฐานของรูปธรรมทั้งหมด ซึ่งประกอบด้วย

* ปฐวีธาตุ (ธาตุดิน) ลักษณะของความแข็ง ความอ่อน 
* อาโปธาตุ (ธาตุน้ำ) ลักษณะของการเกาะกุม การไหล
* เตโชธาตุ (ธาตุไฟ) ลักษณะของความร้อน ความเย็น
* วาโยธาตุ (ธาตุลม) ลักษณะของการเคลื่อนไหว การค้ำจุน

รูปปรมาณูแต่ละชนิดจะประกอบด้วยมหาภูตรูปทั้ง 4 นี้เสมอ แต่จะมีสัดส่วนที่แตกต่างกันไป ทำให้เกิดเป็นรูปธรรมต่างๆ ที่เราสัมผัสได้

## อุปาทายรูป 24

อุปาทายรูป คือ รูปธรรมที่อาศัยมหาภูตรูปเกิดขึ้น หรือเป็นผลมาจากมหาภูตรูป

### ปสาทรูป 5
*จักขุปสาท การรับรู้ทางตา 
*โสตปสาท การรับรู้ทางหู 
*ฆานปสาท การรับรู้ทางจมูก 
*ชิวหาปสาท การรับรู้ทางลิ้น 
*กายปสาท การรับรู้ทางกาย

### โคจรรูป 4
*รูปะ รูป 
*สัททะ เสียง 
*คันธะ กลิ่น 
*รสะ รส

### ภาวรูป 2
*ปุริสภาวะ ภาวะแห่งบุรุษ ความเป็นชาย
*อิตถีภาวะ ภาวะแห่งสตรี ความเป็นหญิง

### หทยรูป 1
หทยรูปเป็นรูปที่เกิดจากกรรมเป็นสมุฏฐาน ตั้งอยู่ภายในช่องเนื้อเยื่อหัวใจโตเท่าเมล็ดดอกบุนนาค เป็นที่อาศัยเกิดของจิต (จิตประเภทมโนธาตุ และมโนวิญญาณธาตุ) เพื่อการรู้ธรรมารมณ์

### ชีวิตรูป 1
ชีวิตรูป  สภาวะที่รักษารูปให้ดำรงอยู่ ความเป็นชีวิต (ชีวิตินทรีย์) ที่เกิดจากกฎพีชนิยามคือ สมตา (ปรับให้เหมาะสม) ชีวิตา (มีกระบวนการทำงาน) วัฏฏตา (มีระบบสืบพันธุ์)

### อาหารรูป 1
อาหารรูป  ได้แก่ โอชะ (สารอาหารที่อยู่ในรูปธรรม)  อาหารที่หล่อเลี้ยงร่างกาย น้ำและลมหายใจ

### ปริจเฉทรูป 1
ปริจเฉทรูป ช่องว่างต่างๆภายในกาย

### วิญญัติรูป 2
*กายวิญญัติ การกระทำทางกาย การเคลื่อนไหวร่างกาย
*วจีวิญญัติ การกระทำทางวาจา การแสดงออกทางวาจา

### วิการรูป 3
*รูปัสสะ ลหุตา ความเบาแห่งรูป
*รูปัสสะ มุทุตา ความอ่อนแห่งรูป
*รูปัสสะ กัมมัญญตา ความควรแก่การงาน พอเหมาะ พอประมาณ แห่งรูป

### ลักขณรูป 4
*รูปัสสะ อุจจโย ความเติบโตแห่งรูป
*รูปัสสะ สันตติ ความสืบต่อแห่งรูป
*รูปัสสะ ชรตา ความทรุดโทรมแห่งรูป
*รูปัสสะ อนิจจัง ความแปรปรวนแห่งรูป

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ขันธ์ ๕
หมวดหมู่:คำศัพท์ศาสนาพุทธ
รูป

**รูป** () อาจมีความหมายดังต่อไปนี้ 

* **[[จิตรกรรม]]** ภาพเขียนหรือภาพวาด
* **[[ภาพ]]**
* **[[ภาพถ่าย]]**
* **[[รูปธรรม]]** สิ่งที่จับต้องได้
* **[[รูปทรง]]** 
* **[[รูปร่าง]]** 

## ในทางพระพุทธศาสนา

*  **รูปขันธ์** ธรรมะหนึ่งในขันธ์ 5
* ลักษณะนามของภิกษุสามเณร
* คำแทนตัวเองของภิกษุสามเณรที่พูดกับคฤหัสถ์ในสมัยก่อน 

หมวดหมู่:วัตถุทางกายภาพ
303 กลัว/กล้า/อาฆาต

***303 กลัว/กล้า/อาฆาต*** เป็นภาพยนตร์ไทยแนวเชือดสยอง ที่ออกฉายในปี พ.ศ. 2541 กำกับโดย สมจริง ศรีสุภาพ นำแสดงโดย พอล วิสุทธิ์ แครี่, อนันดา เอเวอร์ริ่งแฮม, อาทิตย์ ตั้งสวัสดิ์รัตน์, เจษฎาภรณ์ ผลดี, เทย่า โรเจอร์, ปริญญา อินทชัย, ชาตโยดม หิรัญยัษฐิติ และ ทรงวุฒิ ศรีเชิดชูธรรม และได้ 2 รางวัลจากเวทีรางวัลสุพรรณหงส์ ครั้งที่ 8 ประจำปี 2541 สาขาลำดับภาพยอดเยี่ยม และ แต่งหน้ายอดเยี่ยม

## เนื้อเรื่อง
โรงเรียนเซนต์จอร์จ เป็นโรงเรียนคาทอลิกที่มีกฎเข้มงวดมาก นักเรียนกลุ่มหนึ่งได้ยินข่าวลือเกี่ยวกับกรณีการฆ่าตัวตายอย่างลึกลับ ของนักเรียนที่ได้รับเกียรตินิยมที่มีชื่ออยู่จารึกอยู่ในกรอบกลางห้องโถงของโรงเรียน นักเรียนกลุ่มหนึ่งด้วยความอยากรู้อยากเห็นจึงพยายามค้นหาความจริง โดยเริ่มจากเล่นผีถ้วยแก้ว ซึ่งมีน้ำแข็งซึ่งเป็นลูกสาวของครูร่วมเล่นด้วย แต่สุดท้ายนักเรียนก็ค่อย ๆ ตายไปทีละคน

## คำวิจารณ์
*นิตยสารมูวี่ไทม์* วิจารณ์ไว้ว่า "ที่น่าสนใจของหนังเรื่องนี้คือ บรรยากาศของหนังที่ไม่ค่อยมีใครทำซักเท่าไหร่ พอทำออกมา ทั้งการตัดต่อ ถ่ายภาพ รวมถึงดนตรีประกอบและเครื่องแต่งกายจัดอยู่ขั้นดีเลยทีเดียว แต่หากใส่ใจรายละเอียดเกี่ยวกับบทและนักแสดงมากกว่านี้ หนังจะดีขึ้นเยอะ" และยังเปรียบเทียบว่า "หนังยังได้รับอิทธิพลจากหนังสยองขวัญฝรั่งอย่างเรื่อง *I Know What You Did Last Summer*"

## รางวัล
;รางวัลสุพรรณหงส์ ครั้งที่ 8 ประจำปี 2541
* สาขาลำดับภาพยอดเยี่ยม
* สาขาแต่งหน้ายอดเยี่ยม
;รางวัลภาพยนตร์ไทย ชมรมวิจารณ์บันเทิง ครั้งที่ 7 ประจำปี 2541
* ผู้กำกับภาพยอดเยี่ยม (ทวีศักดิ์ คุ้มผาติ)
* ลำดับภาพดีเยี่ยม (มหศักดิ์ ทัศนพยัคฆ์)
* กำกับศิลป์ยอดเยี่ยม (นภดล ลาภนทีวิจิตร)
; รางวัลพระราชทานพระสุรัสวดี ครั้งที่ 22 ประจำปี พ.ศ. 2541
* รางวัลพิเศษภาพยนตร์ยอดนิยม (รายได้สูงสุดในกรุงเทพฯ)

## อ้างอิง

## แหล่งข้อมูลอื่น
* 303 กลัว/กล้า/อาฆาต (2541) ที่ฐานข้อมูลภาพยนตร์และละครไทย

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2541
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ที่กำกับโดย สมจริง ศรีสุภาพ
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยเกี่ยวกับการแก้แค้น
หมวดหมู่:ภาพยนตร์โดยไท เอ็นเตอร์เทนเมนต์
คลองมอญ

thumb|250px|คลองมอญ
**คลองมอญ** เป็นคลองที่ขุดขึ้นคลองหนึ่งที่ตั้งอยู่ระหว่างเขตบางกอกใหญ่กับเขตบางกอกน้อย ที่มาของชื่อคลองมาจากที่ริมสองฝั่งคลองเป็นชุมชนชาวมอญเรียงรายกันไปตลอดแนว คลองมอญแยกจากแม่น้ำเจ้าพระยาฝั่งตะวันตก พาดผ่านเป็นแนวแบ่งเขตแดนระหว่างเขตบางกอกน้อย และบางกอกใหญ่ ไปออกยังบริเวณที่คลองบางน้อยและคลองบางเชือกหนังไหลมาบรรจบกัน ในรอยต่อเขตภาษีเจริญและเขตตลิ่งชัน คลองมอญมีความยาวประมาณ 3 กิโลเมตร มีศาสนสถานและวัดสำคัญ ๆ มากมาย เช่น วัดเครือวัลย์ วัดนาคกลาง วัดพระยาทำ วัดครุฑ วัดโพธิ์เรียง วัดบางเสาธง วัดปากน้ำฝั่งใต้ วัดเกาะ คลองมอญจึงมีความสำคัญต่อการระบายน้ำและการท่องเที่ยวเชิงวัฒนธรรมในเขตกรุงเทพมหานครชั้นในเป็นอย่างมาก ชื่ออื่นๆ ของคลองมอญที่นิยมเรียกกัน ก็คือคลองบางเสาธง ซึ่งเรียกกันในช่วงที่มารวมกับคลองบางน้อย และบางเชือกหนัง หรือบางครั้งก็ถือว่าคลองช่วงนี้เป็นส่วนหนึ่งของคลองบางน้อย

## อ้างอิง

## แหล่งข้อมูลอื่น

*

มอญ
มอญ
หมวดหมู่:โบราณสถานในกรุงเทพมหานคร
โรคเหตุอาชีพ

**โรคเหตุอาชีพ, โรคที่เกิดขึ้นเกี่ยวเนื่องกับการทำงาน, โรคภัยเนื่องจากอาชีพ,** หรือ **โรคจากการทำงาน** () ได้แก่โรคใดๆ (อาจเป็นได้ทั้งโรคเฉียบพลันหรือโรคเรื้อรัง) อันมีสาเหตุเนื่องจากการประกอบอาชีพ หรือการดำเนินกิจกรรมอื่นใดซึ่งเกี่ยวเนื่องกับอาชีพ ทั้งนี้ สิ่งคุกคามสุขภาพในการทำงาน () ที่มีลักษณะทำให้เกิดการบาดเจ็บ () เช่น การตกจากที่สูงของคนงาน จัดเป็นการบาดเจ็บจากการทำงาน (occupational injury)ไม่จัดเป็นโรคเหตุอาชีพ 

โรคเหตุอาชีพอันเป็นที่รู้จักมาก เป็นต้นว่า
* โรคปอดใยหิน () ซึ่งมักเกิดกับผู้ใช้แรงงานในฉนวนแร่ใยหินเปราะบาง () 
* ภาวะฝุ่นจับปอด () ซึ่งเกิดจากแร่ชนิดต่างๆ เช่น โรคปอดฝุ่นหิน โรคปอดฝุ่นเหล็ก
* กลุ่มอาการอุโมงค์ข้อมือ () ซึ่งมักเกิดกับผู้ประกอบอาชีพในอุตสาหกรรมสัตว์ปีก
* โรคปวดหลังส่วนล่าง ในผู้ประกอบอาชีพที่ต้องยกของหนักหรือทำงานก้มๆ เงยๆ
* โรคผิวหนังอักเสบ จากการแพ้หรือระคายเคืองสารเคมีที่ใช้ในการทำงาน
* โรคขากรรไกรตายเหตุฟอสฟอรัส () เช่นที่เกิดในเหตุการณ์ประท้วงของผู้จำหน่ายไม้ขีดไฟในกรุงลอนดอนเมื่อ พ.ศ. 2431 โดยการประท้วงดังกล่าวสืบเนื่องมาจากภาวะค่าแรงงานต่ำของผู้จำหน่ายไม้ขีดไฟ และบุคคลดังกล่าวยังประสบปัญหาทางสุขภาพอันเป็นผลมาจากฟอสฟอรัสเหลืองหรือฟอสฟอรัสขาวที่ได้สัมผัสอีกด้วย
* โรคขากรรไกรตายเหตุรังสี ()

## อ้างอิง

หมวดหมู่:โรค
อักษรซีริลลิก/ผังยูนิโคด

ตารางต่อไปนี้เป็นอักษรซีริลลิกที่อยู่บนยูนิโคด

## อ้างอิง

 
## แหล่งข้อมูลอื่น
* 

ยูนิโคด
ซีริลลิก
Lexical Markup Framework

**Lexical Markup Framework** (LMF) เป็นโครงการของ ISO ที่จะกำหนดกรอบร่วมกับในการสร้างคลังคำสำหรับงานประมวลภาษาธรรมชาติ (NLP) และพจนานุกรมที่เครื่องคอมพิวเตอร์อ่านได้
ขอบเขตของโครงการคือการวางมาตรฐานของหลักการและระเบียบวิธีที่เกี่ยวข้องกับทรัพยากรภาษา ในบริบทของการสื่อสารที่ใช้ภาษามากกว่าหนึ่งภาษาในวัฒนธรรมที่หลากหลาย

## ตัวอย่าง

ไฟล์:LMFMorphoClergymanInflected.svg

ในภาษา XML:


```xml
<LexicalResource dtdVersion="15">
    <GlobalInformation>
        <feat att="languageCoding" val="ISO 639-3"/>
    </GlobalInformation>
    <Lexicon>
        <feat att="language" val="eng"/>
        <LexicalEntry>
            <feat att="partOfSpeech" val="commonNoun"/>
            <Lemma>
                <feat att="writtenForm" val="clergyman"/>
            </Lemma>
            <WordForm>
                 <feat att="writtenForm" val="clergyman"/>
                 <feat att="grammaticalNumber" val="singular"/>
            </WordForm>
            <WordForm>
                <feat att="writtenForm" val="clergymen"/>
                <feat att="grammaticalNumber" val="plural"/>
            </WordForm>
        </LexicalEntry>
    </Lexicon>
</LexicalResource>
```


## แหล่งข้อมูลอื่น
* เว็บไซต์ LMF
* เว็บไซต์ LIRICS

หมวดหมู่:ภาษาศาสตร์คอมพิวเตอร์
หมวดหมู่:มาตรฐานไอเอสโอ
รางวัลภาพยนตร์ไทย ชมรมวิจารณ์บันเทิง ครั้งที่ 1

**รางวัลภาพยนตร์ไทย ชมรมวิจารณ์บันเทิง ครั้งที่ 1** ประจำปี พ.ศ. 2533 ผู้ที่ได้รับรางวัลได้แก่

## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น **ตัวหนา**

**สรุปจำนวนการได้รับรางวัล**

4 - ''ส.อ.ว.ห้อง 2 รุ่น 44''

2 - ''ฉลุย โครงการ 2'', ''ปุกปุย''

1 - ''คือฉัน'', ''ต้องปล้น'', ''พันธุ์หมาบ้า''

**สรุปจำนวนการเข้าชิง**

12 - ''ต้องปล้น''

9 - ''คือฉัน''

8 - ''ส.อ.ว.ห้อง 2 รุ่น 44''

7 - ''ปุกปุย''

6 - ''คนเลี้ยงช้าง''

4 - ''ฉลุย โครงการ 2''

3 - ''ทวิภพ'', *[[หลงไฟ]]*

1 - ''ก้อนหินในดินทราย'', *[[ความรักไม่มีชื่อ]]*, ''พันธุ์หมาบ้า''

## อ้างอิง

* http://www.thaifilm.com/awardsDetail.asp?id=11 
* หนังสืองานประกาศรางวัลภาพยนตร์ไทย ชมรมวิจารณ์บันเทิง พ.ศ. 2533
กลุ่มกัช

**กลุ่มกัช** (, แปลตรงตัว: "ดังนั้น") เป็นกลุ่มที่พัฒนามาจากสันนิบาตพิทักษ์ชาวยิวของนายร็อบบี แมร์ กาบาเนา ชาวสหรัฐหัวรุนแรง ก่อตั้งเมื่อ พ.ศ. 2511 เพื่อต่อสู้กับลัทธิต่อต้านชาวเซมิติกและสนับสนุนการจัดตั้งรัฐอิสราเอล รวมทั้งการขับไล่ชาวอาหรับออกจากอิสราเอล

พ.ศ. 2515 กลุ่มกัชลงสมัครรับเลือกตั้งสมาชิกรัฐสภาของอิสราเอลแต่ไม่ได้รับเลือกจึงกลับไปต่อสู้ด้วยความรุนแรงต่อไป นายกาบาเนถูกลอบสังหารในนิวยอร์กเมื่อ พ.ศ. 2533 บุตรชายของเขาได้จัดตั้งกลุ่มกาฮาเน ซาย (, "กาฮาเนมีชีวิต") เพื่อสืบทอดเจตนารมณ์ของพ่อ พรรคนี้ถูกห้ามไม่ให้หาเสียงในการเลือกตั้ง พ.ศ. 2535 และทั้งสองกลุ่มถูกแบนถาวรใน พ.ศ. 2537

ในปัจจุบัน ประเทศอิสราเอล ประเทศแคนาดา สหภาพยุโรป ประเทศญี่ปุ่น และประเทศสหรัฐพิจารณาว่าทั้งสองกลุ่มเป็นกลุ่มก่อการร้าย เชื่อว่ากลุ่มนี้มีสมาชิกแกนกลางทับซ้อนกันน้อยกว่า 100 คน ซึ่งมีส่วนเกี่ยวโยงกับพรรคโอตซ์มาเยฮูดิต

## อ้างอิง

* ศราวุฒิ อารีย์ (2550). ก่อการร้าย มุมมองของโลกอิสลาม. กรุงเทพฯ: สถาบันเอเชียศึกษา จุฬาลงกรณ์มหาวิทยาลัย. หน้า 103–104. .

## แหล่งข้อมูลอื่น

*Kach Knesset website 
*Terrorist Group Profiles: Kach and Kahane Chai United States State Department
*List of incidents attributed to Kach on the START database
*List of incidents attributed to the Kahane Chai on the START database
*Kach and Kahane Chai  International Policy Institute for Counter-Terrorism
*State Department Brief to DC Court of Appeals Defending Redesignation of Kach/Kahane Chai as FTO
*DC Circuit Court of Appeals Opinion Denying Kach/Kahane Chai's Motion to Overturn Their FTO Designation DC Indymedia
*

หมวดหมู่:ขบวนการทางการเมืองในประเทศอิสราเอล
หมวดหมู่:ขบวนการก่อการร้าย
กองทัพแดงญี่ปุ่น

**กองทัพแดงญี่ปุ่น** (; , โรมะจิ: Nihon Sekigun) เป็นกลุ่มปฏิบัติการข้ามชาติที่ก่อตั้งตั้งแต่พ.ศ. 2513 โดยแยกตัวออกมาจากสันนิบาตคอมมิวนิสต์มีจุดมุ่งหมายเพื่อโค่นล้มราชวงศ์ญี่ปุ่น เครือข่ายของกลุ่มได้แพร่หลายอยู่ในหลายประเทศในเอเชีย เชื่อกันว่าฐานที่มั่นอยู่ในประเทศเลบานอนตั้งแต่พ.ศ. 2520 และมีความสัมพันธ์ใกล้ชิดกับกลุ่มติดอาวุธในปาเลสไตน์

ปฏิบัติการโจมตีที่สำคัญของกลุ่มได้แก่ การสังหารหมู่ที่ท่าอากาศยานลอด ประเทศอิสราเอลเมื่อพ.ศ. 2515 การจี้เครื่องบินของสายการบินญี่ปุ่น ความพยายามยึดสถานทูตสหรัฐในประเทศมาเลเซีย สมาชิกของกองทัพแดงญี่ปุ่นถูกจับในสหรัฐเมื่อพ.ศ. 2521 ระหว่างการวางแผนโจมตีนิวเจอร์ซีย์เทิร์นไพค์ และยังถูกจับเป็นจำนวนมากในประเทศเลบานอนเมื่อพ.ศ. 2540 ปัจจุบันความเคลื่อนไหวของกลุ่มนี้ลดลง

## อ้างอิง
* ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 104 - 105

## แหล่งข้อมูลอื่น
* Video of 1974 Mitsubishi Heavy Industries building bombing.

ญ
ญ
ญ
กองกำลังติดอาวุธอิสลาม

**กองกำลังติดอาวุธอิสลาม** ( จาก ; ) เป็นกลุ่มนิยมอิสลามหัวรุนแรงในประเทศแอลจีเรีย มีเป้าหมายเพื่อต่อต้านสหรัฐอเมริกา หลังจากที่สหรัฐและฝรั่งเศสให้การสนับสนุนให้กองทัพแอลจีเรียปฏิวัติล้มล้างรัฐบาลแอลจีเรียที่มาจากพรรคนิยมอิสลาม ในช่วงพ.ศ. 2534 – 2535 กลุ่มนี้ก่อตั้งเมื่อ พ.ศ. 2535 เน้นการต่อสู้ด้วยความรุนแรงโดยการฆ่าชาวต่างชาติชาวแอลจีเรีย โจมตีพลเรือนและสังหารนักข่าว

## ปฏิบัติการ

โจมตีพลเรือนและคนงานของรัฐบ่อยในช่วง พ.ศ. 2535 – 2541 ในบางพื้นที่มีการสังหารหมู่ประชาชนหรือฆ่าล้างหมู่บ้าน ใน พ.ศ. 2536 ทางกลุ่มได้สังหารชาวต่างชาติ ส่วนใหญ่เป็นชาวยุโรปกว่า 100 คน ใน พ.ศ. 2537 ได้จี้เครื่องบินสายการบิน Air France ที่บินไปยังแอลจีเรีย มีสมาชิกกลุ่มบางส่วนถูกจับได้ในฝรั่งเศสในข้อหาวางระเบิดเมื่อ พ.ศ. 2538

## สมาชิก

ไม่ทราบจำนวนแน่นอน ประมาณว่ามีราว 100 คน ฐานที่มั่นอยู่ในแอลจีเรีย ได้รับการสนับสนุนจากชาวแอลจีเรียที่อพยพไปอยู่ในยุโรป รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้

## อ้างอิง

## อ่านเพิ่ม
* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 90 - 91
* ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 125 – 126

หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศแอลจีเรีย
หมวดหมู่:ขบวนการอิงศาสนาอิสลาม
ญิฮาดอิสลามอียิปต์

**ญิฮาดอิสลามอียิปต์** (; ) เป็นกลุ่มก่อการร้ายลัทธิอิสลามอียิปต์ที่ก่อตั้งตึ้งแต่ปลายคริสต์ทศวรรษ 1970 สหประชาชาติแบนกลุ่มนี้ทั่วโลกในฐานะกลุ่มที่มีความเกี่ยวข้องกับอัลกออิดะฮ์ และรัฐบาลหลายแห่งทั่วโลกแบนกลุ่มนี้ด้วย 

เป้าหมายหลักดั้งเดิมขอองค์กรคือโค่นล้มรัฐบาลอียิปต์และแทนที่ด้วยรัฐอิสลาม ภายหลังขยายเป้าหมายรวมการโจมตีผลประโยชน์ของสหรัฐและอิสราเอลในอียิปต์และทั่วโลก 

หลังการปฏิวัติอียิปต์ อดีตหัวหน้ากลุ่มในอียิปต์หันไปก่อตั้งพรรคการเมืองชื่อพรรคอิสลาม ซึ่งกลายเป็นสมาชิกพันธมิตรต่อต้านรัฐประหารหลังรัฐประหารในประเทศอียิปต์ ค.ศ. 2013

## ปฏิบัติการ

ทางกลุ่มออกมาอ้างความรับผิดชอบในการลอบสังหารประธานาธิบดีอันวาร์ ซาดัตเมื่อ พ.ศ. 2534 และการลอบสังหารนายฮัสซัน อัล อัสฟิ รัฐมนตรีมหาดไทยของอียิปต์เมื่อ พ.ศ. 2536 การลอบวางระเบิดสถานทูตอียิปต์ในปากีสถานเมื่อ พ.ศ. 2538 รวมทั้งการพยายามโจมตีสถานทูตสหรัฐในแอลเบเนียเมื่อ พ.ศ. 2541 แต่ไม่สำเร็จ 

## หัวหน้า
ถึงแม้ว่าอัยมัน อัซเซาะวาฮิรีเป็น "หนึ่งในแนวหน้า" ผู้นำที่แท้จริงคืออัชชะรีฟ นะบีล นะอีมเคยเป็นหัวหน้ากลุ่มนี้ใน ค.ศ. 1988 ถึง 1992

## อ้างอิง

## อ่านเพิ่ม
*Jamaat al-Islamiyya (and) Egyptian Islamic Jihad, Council on Foreign Relations, October 2005
*, Center for Defense Information, 17 September 2002
*, Center for Nonproliferation Studies, Monterey Institute of International Studies
*Egyptian Islamic Jihad, Australian National Security, Australian Government
*Egypt's Jihad Group leader wants end to violence
*Violence won't work: how author of 'jihadists' bible' stirred up a storm
* ดลยา เทียนทอง. **ปฐมบทการก่อการร้าย.** กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 72-73.

หมวดหมู่:ขบวนการทางการเมืองในประเทศอียิปต์
หมวดหมู่:ขบวนการอิงศาสนาอิสลาม
หมวดหมู่:ขบวนการก่อการร้าย
อัลญะมะอะหฺ อัลอิสลามียะหฺ (อียิปต์)

**อัลญะมะอะหฺ อัลอิสลามียะหฺ** (Al Gama a al Islamiyyah; ภาษาอาหรับ الجماعه الإسلاميه) เป็นกลุ่มนิยมอิสลามและกลุ่มติดอาวุธที่ใหญ่ที่สุดในอียิปต์ มีจุดมุ่งหมายเพื่อเปลี่ยนการปกครองในประเทศอียิปต์ให้เป็นรัฐอิสลาม กิจกรรมของกลุ่มเริ่มปรากฏตั้งแต่ พ.ศ. 2522 – 2523 และประกาศยุติบทบาทใน พ.ศ. 2542 และกลับมาปฏิบัติการอีกครั้งใน พ.ศ. 2543 โดยได้รับแรงบันดาลใจจากแนวคิดของบินลาเดน ทำให้กลุ่มนี้แตกออกเป็นสองส่วน ส่วนหนึ่งนำโดย มุสตาฟา ฮัมซา ต้องการหยุดยิง กับส่วนของ ริฟา อิทาซา มูซา ต้องการต่อสู้ต่อไป

## ปฏิบัติการ

ปฏิบัติของกลุ่มนี้ เช่นการลอบสังหาร อันวาร์ อัล-ซาดากา ประธานาธิบดีอียิปต์เมื่อ พ.ศ. 2522 การโจมตีเจ้าหน้าที่รัฐ ชาวคริสต์ในอียิปต์ และชาวตะวันตก กลุ่มนี้มีส่วนร่วมในการวางระเบิดตึกเวิลด์เทรด เซนเตอร์เมื่อ พ.ศ. 2536 เน้นการโจมตีหน่วยงานของรัฐและนักท่องเที่ยวชาวต่างชาติ โดยเฉพาะใน พ.ศ. 2540 การโจมตีที่เมืองลูซอร์ทำให้มีผู้เสียชีวิต 58 คน นอกจากนั้น ยังประกาศรับผิดชอบต่อความพยายามลอบสังหารประธานาธิบดีฮอสนี มูบารักของอียิปต์ขณะอยู่ในเอธิโอเปีย

## สมาชิก

ก่อนการประกาศหยุดยิง คาดว่ามีสมาชิก 1,000 – 2,000 คน แต่จำนวนน่าจะลดลงในปัจจุบันเพราะความแตกแยกภายในองค์กร เขตปฏิบัติการอยู่ทางใต้ของอียิปต์ และปรากฏในประเทศอื่น เช่น อังกฤษ อัฟกานิสถาน เยเมนและออสเตรีย

## อ้างอิง
* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 71 - 72
* ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 124 - 125
## แหล่งข้อมูลอื่น
* Al-Ghuroba (Followers of Ahlus Sunnah wal Jama'ah)
* Al-Gama'a al-Islamiyya  (Center for Nonproliferation Studies, Monterey Institute of International Studies)
* Article about Islamist resistance in Egypt 
* Article in the ''Economist'' about more recent developments
* al-Gama'a al Islam  home page
* Egypt's Jihad Group leader wants end to violence 
* Violence won't work: how author of 'jihadists' bible' stirred up a storm
* The Rebellion Within a New Yorker article about terrorists renouncing violence, with significant attention paid to the Islamic Group]

หมวดหมู่:ขบวนการก่อการร้าย
หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในประเทศอียิปต์
กลุ่มซาลาฟิสต์เพื่อการเรียกร้องและการสู้รบ

**กลุ่มซาลาฟิสต์เพื่อการเรียกร้องและการสู้รบ** () เป็นกลุ่มที่แยกตัวออกมาจากกองกำลังติดอาวุธอิสลามเมื่อ พ.ศ. 2539 ปัจจุบันเป็นกลุ่มติดอาวุธที่มีประสิทธิภาพมากที่สุดในแอลจีเรีย กลุ่มนี้ไม่เน้นเป้าหมายที่เป็นพลเรือนจึงได้รับการสนับสนุนมาก เป้าหมายหลักเป็นทหารและเจ้าหน้าที่ของรัฐบาลแอลจีเรีย เน้นการโจมตีในชนบท เชื่อว่ามีความเกี่ยวข้องกับอัลกออิดะฮ์ คาดว่ามีสมาชิกประมาณ 1,000 – 2,000 คน ฐานที่มั่นอยู่ในแอลจีเรีย รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้

## อ้างอิง
* ดลยา เทียนทอง. **ปฐมบทการก่อการร้าย.** กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550. หน้า 91-92.

หมวดหมู่:ขบวนการทางการเมืองในประเทศแอลจีเรีย
หมวดหมู่:ขบวนการก่อการร้าย
กองกำลังร่วมป้องกันตนแห่งโคลอมเบีย

**กองกำลังร่วมป้องกันตนแห่งโคลอมเบีย** () ก่อตั้งเมื่อ พ.ศ. 2540 เพื่อรวบรวมกองกำลังทางทหารต่อสู้กับกองกำลังติดอาวุธปฏิวัติโคลอมเบียเพื่อป้องกันผลประโยชน์ทางเศรษฐกิจของท้องถิ่น ได้รับการสนับสนุนจากพ่อค้ายาเสพติดด้วย ผู้นำคือการ์โลส กัสตัญโญ ปฏิบัติการมีตั้งแต่การลอบสังหารจนถึงสงครามกองโจร มีสมาชิกประมาณ 6,000–8,150 คน เข้มแข็งทางภาคตะวันตกเฉียงเหนือของโคลอมเบียและเริ่มขยายตัวไปทางเหนือและตะวันตกเฉียงใต้ตั้งแต่ พ.ศ. 2542 ใน พ.ศ. 2543 กลุ่มนี้ได้ปะทะกับกองกำลังติดอาวุธปฏิวัติโคลอมเบียในเขตปาตูมาโย กองกำลังนี้เลิกระดมพลไปใน พ.ศ. 2549

## อ้างอิง
* ดลยา เทียนทอง. *ปฐมบทการก่อการร้าย.* กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 94.

หมวดหมู่:ขบวนการทางการเมืองในประเทศโคลอมเบีย
หมวดหมู่:ขบวนการก่อการร้าย
เทศบาลตำบลพนม

**พนม** เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ตำบลพังกาญจน์ทั้งตำบล และพื้นที่หมู่ 1–3 และหมู่ 13 ของตำบลพนม ในอำเภอพนม จังหวัดสุราษฎร์ธานี เดิมมีฐานะเป็นสุขาภิบาลพนม ตั้งอยู่บริเวณคลองบางท่อนบรรจบกับคลองสก ห่างจากทางหลวงแผ่นดินหมายเลข 401 (สุราษฏร์ธานี–ตะกั่วป่า) ลงไปทางใต้ประมาณ 4.5 กิโลเมตร มีเนื้อที่ประมาณ 2.0 ตารางกิโลเมตร ตั้งขึ้นในปี พ.ศ. 2499

ต่อมาในปี พ.ศ. 2513–2514 ได้มีการย้ายที่ว่าการอำเภอพนมมาอยู่ริมทางหลวงแผ่นดินสาย 401 หลังจากนั้นสถานที่ราชการ ร้านค้า ได้ย้ายและก่อตั้งขึ้นในบริเวณรอบที่ว่าการอำเภอจนก่อให้เกิดศูนย์กลางใหม่ขึ้นบริเวณนั้น ดังนั้นคณะกรรมการสุขาภิบาลจึงได้ขอขยายเขตสุขาภิบาลออกมาครอบคลุมที่ว่าการอำเภอ จนกระทั่งในปี พ.ศ. 2528 ได้มีพระราชกฤษฎีกาขยายเขตสุขาภิบาลให้มีเนื้อที่ 20.29 ตารางกิโลเมตร โดยมีพื้นที่ในเขตปกครองได้แก่ หมู่ที่ 1 หมู่ที่ 2 หมู่ที่ 3 และหมู่ที่ 13 ตำบลพนม มีสำนักงานที่ทำการอยู่บนที่ว่าการอำเภอพนม

สุขาภิบาลพนมได้ยกฐานะเป็นเทศบาลตำบล ในวันที่ 25 พฤษภาคม พ.ศ. 2542 มีสำนักงานอยู่บนที่ว่าการอำเภอ ทางผู้บริหารท้องถิ่นเห็นว่าเทศบาลน่าจะมีสำนักงานเพื่อความสะดวกและคล่องตัวในการบริหารงานบวกกับมีพนักงานเพิ่มมากขึ้น จนกระทั่งในปี พ.ศ. 2546 จึงก่อสร้างสำนักงานขึ้นริมทางหลวงแผ่นดินหมายเลข 401 บริเวณหลักกิโลเมตรที่ 71 ของพื้นที่หมู่ที่ 1 และได้ย้ายมามาอยู่สำนักงานใหม่เมื่อปี พ.ศ. 2547 

ต่อมาในปี พ.ศ. 2546 กระทรวงมหาดไทยได้พิจารณาให้เขตองค์การบริหารส่วนตำบลพังกาญจน์ที่มีประชากรเพียง 1,787 คน และ 421 ครัวเรือน ต้องควบรวมพื้นที่เข้ากับเทศบาลตำบลพนมในวันที่ 29 กันยายน พ.ศ. 2547 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้เทศบาลตำบลพนม มีพื้นที่ครอบคลุมตำบลพังกาญจน์ทั้งหมด และมีพื้นที่เพิ่มขึ้นอีกประมาณ 54.59 ตารางกิโลเมตร รวมแล้วเป็นพื้นที่ในเขตปกครองทั้งหมดของเทศบาลตำบลพนมประมาณ 74.88 ตารางกิโลเมตร หรือประมาณ 46,800.1 ไร่

## อ้างอิง

พนม
หมวดหมู่:อำเภอพนม
กองกำลังติดอาวุธปฏิวัติโคลอมเบีย

**กองกำลังติดอาวุธปฏิวัติโคลอมเบีย—กองทัพประชาชน** (), **ฟาร์ก-เอป** () หรือ **ฟาร์ก** () เป็นอดีตกลุ่มกองโจรในประเทศโคลอมเบีย ก่อตั้งเมื่อ พ.ศ. 2507 มีจุดมุ่งหมายเพื่อสถาปนาการปกครองระบอบคอมมิวนิสต์และต่อต้านสหรัฐ

## ปฏิบัติการ
ปฏิบัติการทางทหารอยู่ในประเทศโคลอมเบียเป็นหลัก แต่ก็มีการเข้าไปโจมตีประเทศเพื่อนบ้านบ้าง ปฏิบัติการของกลุ่มมีทั้งการลักพาตัว ปล้นธนาคารและค้ายาเสพติด เน้นที่การลอบวางระเบิด ข่มขู่ จี้เครื่องบิน และสงครามกองโจร ในเดือนมีนาคม พ.ศ. 2542 กลุ่มนี้ได้ลอบสังหารชาวอเมริกันอินเดียน 3 คน ซึ่งเป็นจุดเริ่มต้นของการโจมตีเป้าหมายที่เป็นชาวต่างชาติของกลุ่ม

## สมาชิก
ใน พ.ศ. 2556 ฟาร์กมีสมาชิกราว 7,000–10,000 คน ส่วนใหญ่อยู่ในชนบท มีพื้นที่ปฏิบัติการในโคลอมเบีย เวเนซุเอลา ปานามา และเอกวาดอร์ ได้รับการสนับสนุนจากคิวบา

## การสลายตัว
ในวันที่ 27 มิถุนายน พ.ศ. 2560 ฟาร์กประกาศยุติการเป็นกลุ่มติดอาวุธและส่งมอบอาวุธของตนให้แก่สหประชาชาติ ในเดือนถัดมา ฟาร์กประกาศปฏิรูปตนเองเป็นพรรคการเมืองตามกฎหมาย อย่างไรก็ตาม สมาชิกของฟาร์กหลายพันคนซึ่งไม่เห็นด้วยกับการปลดอาวุธยังคงยึดมั่นอุดมการณ์ดั้งเดิมของกลุ่มและลักลอบค้ายาเสพติดต่อไป

## อ้างอิง
* ดลยา เทียนทอง. *ปฐมบทการก่อการร้าย.* กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 92–93.
* ศราวุฒิ อารีย์. *ก่อการร้าย มุมมองของโลกอิสลาม.* กรุงเทพฯ : สถาบันเอเชียศึกษา จุฬาลงกรณ์มหาวิทยาลัย, 2550, หน้า 113–114.

หมวดหมู่:ขบวนการทางการเมืองในประเทศโคลอมเบีย
หมวดหมู่:พรรคคอมมิวนิสต์
หมวดหมู่:ขบวนการก่อการร้าย
เซนเดโรลูมิโนโซ

thumb|200px
**เซนเดโรลูมิโนโซ** (; "ทางสว่าง") หรือชื่อเป็นทางการว่า **พรรคคอมมิวนิสต์แห่งเปรู** () เป็นขบวนการลัทธิเหมาติดอาวุธในประเทศเปรูที่มีปฏิบัติการทางทหารที่โหดเหี้ยม ก่อตั้งโดยอาบิมาเอล กุซมัน เมื่อราว พ.ศ. 2503 จุดมุ่งหมายเพื่อล้มล้างรัฐบาลเปรูและก่อตั้งรัฐบาลปฏิวัติชาวนาขึ้น การต่อสู้ของขบวนการนี้ใช้การเข่นฆ่าพลเรือน เจ้าหน้าที่รัฐบาล และโจมตีสถานทูต โดยอาจได้รับการสนับสนุนจากขบวนการค้ายาเสพติด กลุ่มนี้เริ่มอ่อนแอลงในช่วง พ.ศ. 2535–2538 เมื่อกุซมันและสมาชิกระดับแกนนำถูกจับตัว รวมทั้งการใช้กฎหมายนิรโทษกรรมของเปรู

## ปฏิบัติการ
เน้นการโจมตีด้วยการวางระเบิดทั่วไป เช่นใน พ.ศ. 2533 ได้ลอบวางระเบิดสถานทูตหลายแห่งในประเทศเปรู รวมทั้งสถานทูตสหรัฐอเมริกา รัฐบาลเปรูพยายามกวาดล้างอย่างต่อเนื่องมาตั้งแต่ พ.ศ. 2544

## สมาชิก
ไม่ทราบจำนวนที่แน่นอน แต่คาดว่ามาราว 200 คน ปัจจุบันสมาชิกถูกจับกุมหรืออยู่ระหว่างการหลบหนี ทำให้ประสิทธิภาพของกลุ่มอ่อนแอลง

## อ้างอิง
* ดลยา เทียนทอง. *ปฐมบทการก่อการร้าย.* กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 93-94.
* ศราวุฒิ อารีย์. *ก่อการร้าย มุมมองของโลกอิสลาม.* กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 113.

หมวดหมู่:ขบวนการทางการเมืองในประเทศเปรู
หมวดหมู่:ขบวนการก่อการร้าย
หมวดหมู่:พรรคคอมมิวนิสต์
ขบวนการปฏิวัติตูปัก อามารู

**ขบวนการปฏิวัติตูปัก อามารู** () เป็นขบวนการนิยมลัทธิคอมมิวนิสต์ในประเทศเปรู ก่อตั้งเมื่อ พ.ศ. 2527 เพื่อจัดการปกครองระบอบคอมมิวนิสต์ในเปรู พื้นที่เคลื่อนไหวสำคัญอยู่ในเขตป่าของหุบเขาฮวลลากา ปฏิบัติการของกลุ่มเน้นการต่อสู้กับรัฐบาลด้วยความรุนแรงและต่อต้านอิทธิพลของสหรัฐอเมริกาด้วย

ในเดือนธันวาคม พ.ศ. 2539 กลุ่มนี้ได้เข้ายึดสถานทูตญี่ปุ่นในกรุงลิมา มีการจับตัวประกันหลายร้อยคน ทางรัฐบาลเปรูตัดสินใจส่งทหารเข้าปราบเมื่อเดือนเมษายน พ.ศ. 2540 ฝ่ายขบวนการปฏิวัติเสียชีวิตไป 14 คนรวมทั้งนายเนสตอร์ เซร์ปา ผู้นำกลุ่ม จากนั้นมากลุ่มนี้ก็อ่อนแอลง

## อ้างอิง
* ศราวุฒิ อารีย์. **ก่อการร้าย มุมมองของโลกอิสลาม.** กรุงเทพฯ: สถาบันเอเชียศึกษา จุฬาลงกรณ์มหาวิทยาลัย, 2550, หน้า 112.

หมวดหมู่:ขบวนการทางการเมืองในประเทศเปรู
หมวดหมู่:ขบวนการก่อการร้าย
จอห์น คูแซก

**จอห์น พอล คูแซก** () เกิดเมื่อวันที่ 28 มิถุนายน ค.ศ. 1966 เป็นนักแสดง นักเขียนชาวอเมริกัน

## ประวัติ
จอห์น คูแซก เกิดในเมืองอีแวนสตัน ในรัฐอิลลินอย ในครอบครัวอเมริกัน-ไอริช ที่นับถือคาทอลิก เขาได้เข้าเรียนที่มหาวิทยาลัยนิวยอร์ก เป็นเวลาหนึ่งปีก่อนที่จะได้หยุดการเรียนและหันมาให้กับงานภาพยนตร์อย่างเต็มที่ เขามีผลงาน ภาพยนตร์เรื่องแรกของเขาคือเรื่อง *Class* (1983)  ซึ่งเป็นหนังเซ็กส์เบาสมองเกี่ยวกับวัยรุ่น หลังจากนั้นก็ได้รับบทนำครั้งแรกกับเรื่อง *The Sure Thing* (1985) กำกับโดยร็อบ ไรเนอร์ ซึ่งเขาได้ถ่ายทอดบุคลิก ตลกแบบไร้เดียงสาเป็นครั้งแรก และในปีต่อมาก็ได้ร่วมงานกับร็อบ ไรเนอร์อีกครั้งกับภาพยนตร์เรื่อง *[[สแตนด์บายมี (ภาพยนตร์)|สแตนด์บายมี]]* โดยเขาแสดงเป็นพี่ชายผู้ล่วงลับของ วิล วีตัน เป็นบทเล็กๆ แต่มีความสำคัญต่อเนื้อเรื่องไม่น้อย จากนั้นมีผลงานเรื่อง *Say Anything* (1989) ซึ่งนับว่าเป็นหนังวัยรุ่นที่ยอดเยี่ยมที่สุดเรื่องหนึ่ง แสดงร่วมกับน้องสาวของเขาเอง โจแอน หลังจากนั้นก็ได้แสดงภาพยนตร์อีกหลายเรื่องอย่าง เช่น *The Grifters* (1990), *Bob Roberts* (1992), *Money For Nothing* (1993) และ *City Hall* (1996) แต่เขาก็ได้กลับไปแสดงละครเวที โดยเขาเป็นสมาชิกของคณะนักแสดงละครเวทีของ ทิม ร็อบบิน ในลอสแอนเจลิส

จนเขากลับมาสู่วงการภาพยนตร์อีกครั้ง โดยเริ่มจาก *The Thin Red Line* (1998) ที่ได้รับเสียงชื่นชมเป็นอย่างมาก และก็รับบทนำใน *Being John Malkovich* (1999), *High Fidelity* (2000) และใน *America’s Sweethearts* (2001) ที่เขาแสดงคู่กับ จูเลีย โรเบิร์ตส์

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช
หมวดหมู่:บุคคลจากรัฐอิลลินอย
หมวดหมู่:บุคคลจากมหาวิทยาลัยนิวยอร์ก
ฌอนน์ วิลเลียม สก็อตต์

**ฌอนน์ วิลเลียม สก็อตต์** () เกิดเมื่อวันที่ 3 ตุลาคม ค.ศ. 1976 เป็นนักแสดงชาวอเมริกัน เป็นที่รู้จักในบท สตีฟ สติฟเลอร์ ในภาพยนตร์ตลกเรื่อง *American Pie*

## ประวัติ
ฌอนน์ วิลเลียม สก็อตต์  เกิดในเมืองเล็กๆ ในคอตเทจ โกรฟ รัฐมินนิโซตา มีมารดาชื่อแพท เป็นแม่บ้าน ส่วนพ่อชื่อ บิล สก็อต เป็น คนงานในโรงงาน  เขาเข้าเรียนในโรงเรียนมัธยม Park High School ด้วยความเป็นคนมีมนุษยสัมพันธ์ดีจึงได้รับการโหวตจากเพื่อนร่วมชั้นให้เป็นนักเรียนที่มีมนุษยสัมพันธ์ดีที่สุดของห้อง และยังเป็นตัวตั้งตัวตีสำหรับงานชุมนุมศิษย์เก่าเสมอมา เขาเล่นเป็นกองหลังของทีมฟุตบอลอีกด้วย 

เขาตัดสินใจเดินทางมารัฐแคลิฟอร์เนียเมื่อ ค.ศ. 1996 เพื่อก้าวสู่วงการภาพยนตร์ เขาได้ทดสอบการแสดงอยู่หลายเรื่องไม่ว่าจะเป็น *Baywatch* และเรื่องอื่นๆ อีกมากมาย แต่ก็ไม่ได้รับคัดเลือกสักครั้ง หลังจากที่วิ่งหางานทางด้านการแสดงอยู่พักหนึ่ง เขาไปทำงานหลายๆ อย่าง เช่น เป็นครูฝึกในโรงยิมแห่งหนึ่ง ผู้จัดการร้าน California Pizza Kitchen ซ่อมห้องน้ำให้กับสำนักงานทนายความแห่งหนึ่ง ทำงานในสวนสัตว์ในแอลเอ และแผนกท่อน้ำของ Home Depot แต่ช่วงนั้นเขาก็มี ผลงานบนทีวีหลายเรื่องด้วยกัน และยังแสดงในมิวสิกวิดีโอเพลง Hole in My Soul ของวงร็อกแอโรสมิธ ในบทนักฟุตบอล จากนั้นก็ได้ไปแคสต์หนังเรื่อง *American Pie* ซึ่งในเรื่องนี้ ผู้กำกับสองพี่น้องตระกูล Weitz ยังได้เปิดโอกาสให้ฌอนสามารถออกไอเดียได้อีกด้วยว่า บทของเขาน่าจะออกมาอย่างไร ซึ่งภาพยนตร์เรื่องนี้ก็ได้สร้างชื่อให้กับเขา

เขามีผลงานต่อมาคือ *Final Destination* และก็ยังมีเรื่องอื่นๆ อีก แต่จะเป็นลักษณะภาพยนตร์สั้น อย่างเรื่อง *Switch* เป็นต้น นอกจากนี้ ก็ยังมีเรื่องอื่นๆ อีก เช่น *Road Trip, Dude, Where’s My Car?, Evolution, Jay and Silent Bob Strike Back, Bulletproof Monk* และยังมีผลงาน ในเรื่อง *The Rock* และภาพยนตร์แนวผจญภัยในป่า เรื่อง *The Rundown* อีกด้วย

## อ้างอิง
* ฌอนน์ วิลเลี่ยม สก๊อตต์ (Seann William Scott)  movieseer.com

หมวดหมู่:นักแสดงอเมริกัน
หมวดหมู่:บุคคลจากรัฐมินนิโซตา